Svjetsko prvenstvo u atletici 2017 – 4 × 100 m (muškarci)
Takmičenje na 4 x 100 m na Svjetskom prvenstvu u atletici 2017. održano je 12. augusta na Olimpijskom stadionu u Londonu. Takmičenje je bilo podijeljeno u dvije faze: kvalifikacije i finale. Chijindu Ujah, Adam Gemili, Danny Talbot i Nethaneel Mitchell-Blake iz Velike Britanije s najbržim vremenom u finalu 37.47 sek. osvojili su zlatnu medalju. Mike Rodgers, Justin Gatlin, Jaylen Bacon i Christian Coleman iz Sjedinjenih Američkih Država osvojili su srebro, dok su Shuhei Tada, Shota Iizuka, Yoshihide Kiryu i Kenji Fujimitsu iz Japana osvojili bronzanu medalju.